Povzetek revizijskega poročila
Pravilnost financiranja volilne kampanje liste kandidatov stranke Gibanje SVOBODA za volitve poslancev
v Državni zbor Republike Slovenije v letu 2022

Računsko sodišče je izvedlo revizijo pravilnosti financiranja volilne kampanje liste kandidatov politične stranke Gibanje SVOBODA za volitve poslancev v Državni zbor Republike Slovenije v letu 2022, ki jo je organizirala politična stranka Gibanje SVOBODA.

Cilja revizije sta bila izrek mnenja o pravilnosti poslovanja in izrek mnenja o pravilnosti poročanja v skladu z Zakonom o volilni in referendumski kampanji.

Računsko sodišče je politični stranki Gibanje SVOBODA izreklo **pozitivno mnenje**o pravilnosti poslovanja in**pozitivno mnenje**o pravilnosti poročanja v skladu z Zakonom o volilni in referendumski kampanji.

Ljubljana, 23. februarja 2023